Hurricane (שיר של עדן גולן)

"Hurricane" (בעברית: "הוריקן") הוא סינגל שהוקלט על ידי הזמרת-יוצרת הישראלית עדן גולן. הוא יצא לאור ב-10 במרץ 2024 וייצג את ישראל באירוויזיון 2024, שהתקיים במאלמה שבשוודיה, שם זכה במקום החמישי. ב-5 ביוני 2023 אישר תאגיד השידור הישראלי את השתתפותו באירוויזיון 2024, והכריז כי שיטת בחירת הנציג תיעשה דרך עונתה העשירית של "הכוכב הבא לאירוויזיון". בשלהי 2023 שודר האודישן של גולן ל"כוכב הבא", בו ביצעה את "Rise Up" של אנדרה דיי, לראשונה בתולדות התוכנית, צברה ציון של 100%. היא הגיעה לגמר התחרות ובחלקו הראשון של מופע הגמר, ביצעה את "I Have Nothing" של ויטני יוסטון, ומאוחר יותר את "I Don't Want to Miss a Thing" של להקת אירוסמית'. גולן דורגה במקום הראשון, ונבחרה לייצג את ישראל באירוויזיון 2024. מיד לאחר זכייתה של גולן בתחרות, שיגר תאגיד השידור הישראלי ללמעלה מ-30 יוצרים ישראליים הזמנות לכתוב ולהגיש שיר לוועדה מקצועית. ב-16 בינואר 2024 פרסם תאגיד השידור הישראלי את התקנון לבחירת השיר שייצג את ישראל באירוויזיון. נקבע כי לא תהיה הגבלה לשפה בה ייכתב השיר, אולם לראשונה נוסף גם תנאי שקבע כי עליו "לכלול לכל הפחות משפטים גם בשפה העברית". את השירים היה ניתן להגיש עד 11 בפברואר 2024, והשיר יפורסם במרץ. ב-17 בפברואר 2024 פרסם התאגיד שוועדה מקצועית בחרה את השיר שייצג את ישראל באירוויזיון. "Hurricane" מבוסס על לחנו של "October Rain", השיר הראשון שנשלח על ידי ישראל לאישור האיגוד השידור האירופי ונפסל. ב-19 בפברואר פורסם על סכסוך בין יוצרי השיר. תחילה כתבו את "October Rain" קרן פלס ואבי אוחיון, וסתיו בגר הצטרף אליהם בשלב מאוחר יותר. בגר דרש לקבל קרדיט ככותב, ואילו אוחיון התנגד לכך נחרצות. על-אף המחלוקות, לא יהיה ניתן למשוך שיר שהוגש לאיגוד השידור האירופי במטרה לבחון את כשירותו להשתתף בתחרות (כלומר, אינו מכיל מסרים פוליטיים או לא-ראויים). באתר Euromix הישראלי נחשף שהושגה פשרה בין היוצרים, שעל פיה יקבל בגר קרדיט על הלחן ועל ההפקה. ב-20 בפברואר חשף העיתונאי ערן סויסה שכמה מהיוצרים ששלחו שיר לבחינת הוועדה המקצועית של תאגיד השידור הישראלי כאן חשו כי הם רומו. לטענתם, הבחירה הייתה צפויה מראש, שכן בגר מיוצג בסשן 42 כמו עדן גולן המבצעת, ואילו פלס היא ידידה ותיקה של יואב צפיר ושל טמירה ירדני מהפקת "הכוכב הבא לאירוויזיון". הפזמונאית חמוטל בן זאב, שכתבה בעברה את "עולה עולה" ואת "אמן", הצהירה: ”אני רוצה שיידעו האומנים בארץ שהפניה ליוצרים והוועדה שישבה זה סיפור כיסוי לשיטה שבה נבחר השיר. רציתי שתדעו שאנחנו לא מטומטמים רואים הכל ולא מאמינים למה שרואות עינינו. סשן 42 הם העומדים מאחורי כל היוצרים והאומנים שקשורים לאירוויזיון ביחד עם מפיקי הכוכב הבא”. מכאן נמסר בתגובה: ”כל טענה בדבר הטייה או העדפה כביכול של יוצרים על פני אחרים - שקרית ומשוללת כל יסוד. לוועדה הוגשו עשרות שירים, ומיונם נערך על בסיס קריטריונים מקצועיים בלבד, בתהליך סדור, מבוקר ומפוקח, ומבלי שחברי הוועדה חשופים לזהות היוצרים”. ב-21 בפברואר, עוד בטרם נחשף השיר לציבור, נודע כי ייתכן שאיגוד השידור האירופי יפסול את השיר מהשתתפות באירוויזיון בשל תוכנו, הקשור למתקפת הפתע על ישראל ב-7 באוקטובר 2023, שהובילה למלחמת חרבות ברזל, ופורש על ידי האיגוד כפוליטי. תאגיד השידור הישראלי הצהיר כי הוא ”נמצא בדיאלוג עם ה-EBU בעניין השיר שייצג את ישראל באירוויזיון”. ב-22 בפברואר נחשפו מילותיו של השיר. שר התרבות מיקי זוהר הצהיר בפני איגוד השידור האירופי כי ”זה שיר רגשי, הדן בהתחדשות ותקומה, מתוך מציאות שברירית מאוד של אובדן והרס. השיר מתאר את הסנטימנט הציבורי הנוכחי בישראל בימים אלה [מלחמת חרבות ברזל]. אנו רואים כעת בצורה הכי ברורה שהחיים שלנו, כחברה אחת, מאוחדת, מתגבר אפילו על הסבל הגדול ביותר. זה לא שיר פוליטי”. לבסוף, גם השיר "October Rain" וגם "Dance Forever", שהגיע למקום השני בבחירה הפנימית של הוועדה, נפסלו על ידי ה-EBU. ב-3 במרץ נודע כי תאגיד השידור הישראלי ישנה את מילותיו של "October Rain", על מנת שיעמוד בכללי איגוד השידור האירופי. מאוחר יותר באותו היום נחשף כי שם השיר שונה ל-"Hurricane".‏ באותו היום ביקש ה-EBU מיוצרי השיר לשנותו פעמיים נוספות. ב-5 במרץ הגישו מטעם כאן את גרסתו הסופית של "Hurricane" לאישורו של איגוד השידור האירופי. הוא אושר להשתתפות באופן רשמי ב-7 במרץ. מילות השיר ברובן הן מילות השיר המקורי, כאשר השינוי המרכזי הוא במשפטים בעברית החותמים את השיר. ב-10 במרץ הוצג השיר והקליפ הרשמי בערוץ כאן 11. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌ישראל שובצה לחלקו השני של חצי הגמר השני, שנערך ב-9 במאי. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ישראל הופיעה כמדינה ה-14, לפני נורווגיה ואחרי אסטוניה. והעפילה לגמר. בגמר, השיר זכה במקום השני בהצבעת הקהל ובמקום החמישי בדירוג הכולל. ב-18 במאי ביצעה גולן את הגרסה המקורית לשיר "October Rain" בכיכר החטופים והנעדרים. ב-1 בספטמבר הוציא הזמר החסידי שלום למר גרסת כיסוי לשיר בגרסתו המקורית - "October Rain". עדן גולן הופיעה בציון יום השנה לאירועי 7 באוקטובר בעצרת האו״ם, בו תשיר את הגרסה המקורית של השיר. גרסת השיר המוקדמת "הגשם של אוקטובר" התייחסה לתחושות בישראל לאחר מתקפת השבעה באוקטובר. בשל התערבות איגוד השידור האירופי, מילות השיר שונו, והוסרו ממנו אזכורים פוליטיים. בעוד שבגרסה המוקדמת היו כמה שורות שנכתבו בגוף רבים, בגרסה המתוקנת השיר מדבר בגוף ראשון על סערת רגשות של בחורה צעירה, שליבה נשבר. המעבר מגוף רבים לגוף ראשון מטשטש את הקשר בין השיר לבין החוויה הישראלית. הקליפ לשיר הוריקן הופק תוך שלושה שבועות, על-ידי מורן בויס. אופיר פרץ הוא הבמאי, יונתן קובץ הצלם, אור טוביאס העורך, מיכאל ששון על הארט, ואביחי חכם על הכוריאוגרפיה. בשל הסודיות, הקליפ צולם באולפן והוא מציג שלוש סצנות. פרץ סיפר שבמהלך העבודה הוא ניסה שלא לקשר בין הדימויים הוויזואליים שבקליפ לבין פסטיבל נובה והמלחמה. בקליפ מוצג עץ הפוך, המייצג דימוי מהקבלה של האדם היהודי ששורשיו נטועים בשמיים. בקליפ יש מאבק בין החושך לאור, כאשר האור מנסה להיכנס ללא הצלחה. הקליפ מסתיים בשמש זורחת המייצגת את האור שמנצח את החושך. היו שמצאו סמליות בקליפ למתקפת השבעה באוקטובר, גם בבגדיה של עדן בקליפ. בתחילת הקליפ הרקדנים לובשים לבן, שיכול לייצג את שמחת תורה. בסיום הקליפ הם לובשים שחור, המייצג את האבל והכאב. החור הקטן במרכז הגופייה יכול לייצג פגיעת ירי. קשירת הקולר של הגופיה של עדן יכולה להזכיר את סיכת החטופים. בישראל זכה השיר בעיקר לביקורות חיוביות. מורן טרנטו מלר ממעריב הגדירה את השיר כחזק, עוצמתי ובולט בנוף השירים הקצביים והקרקסיים שנפוצים בתחרות של 2024. אבישי סלע בטיים אאוט קרא לשיר "בלדת פופ טובה ואיכותית". לדבריו, השיר יפהפה, דרמטי, אך לא מלנכולי מדי. שירה נאות מהארץ אמרה שהשיר הוא בלדה עוצמתית. מספר זמרים ישראליים כמו נטע ברזילי, מיכאל בן דוד, רן דנקר ושפיטה פרסמו תגובות אוהדות לשיר. בן שלו מהארץ, לעומת זאת, קרא ליומרה של השיר לייצג את ישראל "נלעגת ואבסורדית". לטענתו, השיר שוכתב כך שלא יאמר דבר. לטענת שלו, בשיר הוריקן אין סממנים ישראליים, ובכך הוא שונה מהשיר Toy והשיר יוניקורן, שייצגו את ישראל בהצלחה בשנים האחרונות. שלו ביקר גם את הלחן של השיר וטען שהוא "נדוש לחלוטין מבחינה מלודית, הרמונית וקצבית." לטענת שלו, השירה של עדן גולן היא טובה ומתאימה לסגנון השיר. למרות שהשירה של גולן לא מתאמצת, לטענתו היא מצועצעת. ניר וולף מישראל היום קרא להוריקן "שיר קטן ובינוני". השיר, בעיניו, הוא "בלדה קודרת וריקנית". דודי פטימר מהג'רוזלם פוסט אמר שהשיר משעמם וחסר השראה, ושהוא יגרום לישראל לבייש את עצמה על במת האירוויזיון. פטימר העביר ביקורת גם על מיעוט הטקסט בעברית במילות השיר, בתקופה בה צריך להדגיש את קיומה של ישראל. באמצע מרץ, השיר הוריקן דורג במקום השישי בהשמעות בספוטיפיי מבין שירי האירוויזיון המתחרים בשנת 2024. לאחר שהשיר עלה לגמר הוא דורג בטבלת ההימורים במקום הרביעי. ישראל באירויזיון ישראל באירויזיון 2024 מידע על היצירה "Hurricane" באתר מיוזיק בריינז מידע על הסינגל "Hurricane" באתר מיוזיק בריינז סרטון השיר "Hurricane" באתר יוטיוב מילות השיר "הוריקן", באתר שירונט דורית אסרף מזרחי אלון פרוכטר, המחלוקת על October Rain: המילים המלאות של השיר הישראלי לאירוויזיון, באתר כאן – תאגיד השידור הישראלי, 22 בפברואר 2024 יש לנו Hurricane, באתר www.instagram.com Holdiness, Timothy (5 ביוני 2023). "'The Next Star' to select for Israel in 2024". ESCXTRA (באנגלית בריטית). נבדק ב-5 ביוני 2023. {{cite web}}: (עזרה) ערן סויסה, "חולמת לעשות לנו כבוד": האם עדן גולן תייצג אותנו באירוויזיון?, באתר ישראל היום, 31 בינואר 2024 גמר "הכוכב הבא": נחשפו 4 השירים והחלה ההצבעה בדרך לאירוויזיון, באתר אייס, 5 בפברואר 2024 עדן גולן תייצג את ישראל באירוויזיון 2024 - אירוויזיון 2024, באתר EuroMix, ‏6 בפברואר 2024 תקנון בחירת שיר אירוויזיון 2024 מאור הוימן, ‏ערב טוב מאלמו: השיר הישראלי לאירוויזיון 2024 יכלול משפטים בעברית, באתר דבר העובדים בארץ ישראל, 16 בינואר 2024 גיל משעלי, ‏נבחר השיר שייצג את ישראל באירוויזיון - והוועדה ממתינה לאישור איגוד השידור האירופי, באתר ‏מאקו‏, 17 בפברואר 2024 ערן סויסה, דרמה בבחירת השיר לאירוויזיון: למה אחד מיוצרי השיר הנבחר מאיים למשוך אותו?, באתר ישראל היום, 19 בפברואר 2024 Euromix, סכסוך בין יוצרי השיר הישראלי לאירוויזיון יביאו להחלפתו?, ‏19 בפברואר 2024 ערן סויסה, היוצרים ששלחו שיר לאירוויזיון זועמים: "המשחק מכור, עבדו עלינו", באתר ישראל היום, 20 בפברואר 2024 Euromix, במסלול התנגשות: ישראל תודח מאירוויזיון 2024?, ‏21 בפברואר 2024 דורית אסרף מזרחי אלון פרוכטר, המחלוקת על October Rain: המילים המלאות של השיר הישראלי לאירוויזיון, באתר כאן – תאגיד השידור הישראלי, 22 בפברואר 2024 נועם כהן, ‏שר התרבות מיקי זוהר במכתב לאיגוד האירופי: "השיר הישראלי לאירוויזיון לא פוליטי", באתר ‏מאקו‏, 22 בפברואר 2024 Euromix, ישראל באירוויזיון 2024: עדן גולן תבצע את השיר "HURRICANE"?, ‏3 במרץ 2024 דורית אסרף מזרחי, אירוויזיון | אחרי הפסילה: השיר לאירוויזיון ישונה, באתר כאן – תאגיד השידור הישראלי, 3 במרץ 2024 נועם כהן, ‏רשמית: ישראל תשתתף באירוויזיון 2024 בשוודיה, באתר ‏מאקו‏, 7 במרץ 2024 שירה נאות, צפו בקליפ ובביצוע הרשמי ל"הוריקן", שייצג את ישראל באירוויזיון, באתר הארץ, 10 במרץ 2024 "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) ESC, Eurovision 2024: Semi-Final Running Orders revealed!, ‏26 במרץ 2024 (באנגלית) עדן גולן עלתה לגמר האירוויזיון, באתר ערוץ 7 עופר חלפון, צפו: עדן גולן ביצעה לראשונה את October Rain בכיכר החטופים, באתר כאן – תאגיד השידור הישראלי, 18 במאי 2024 October Rain - Shulem, סרטון בערוץ "Shulem", באתר יוטיוב (אורך: 03:20); איציק ברנדויין, הזמר החסידי בקאבר לשיר האירוויזיון שנגנז, באתר ערוץ 7, 1 בספטמבר 2024 רן בוקר, עדן גולן תופיע עם השיר שנפסל באירוויזיון - על במת האו"ם ב-7 באוקטובר, באתר ynet, 18 בספטמבר 2024 אביעד ברגר, עדן גולן תבצע את "October Rain" שנפסל באירוויזיון על בימת האו"ם, EuroMix, ‏18 בספטמבר 2024 רן בוקר, עדן גולן ביצעה באו"ם את השיר שנפסל באירוויזיון באירוע לציון שנה למלחמה, באתר ynet, 7 באוקטובר 2024 דורית אסרף מזרחי, במלאת שנה לטבח: עדן גולן ביצעה את October Rain באו"ם, באתר כאן – תאגיד השידור הישראלי, 7 באוקטובר 2024 הנקמה של עדן גולן: מה עשתה נציגת ישראל לאירווזיון על בימת האו"ם?, באתר אייס, 8 באוקטובר 2024 עידו קיזל, מרגש: עדן גולן הופיעה עם "October Rain" בטקס השנה ל-7 באוקטובר באו"ם, EuroMix, ‏8 באוקטובר 2024 שיראל דילר, "לא רוצים את ישראל באירוויזיון!": התגובות הזועמות בעולם לשיר "הוריקן", באתר www.makorrishon.co.il, ‏11 במרץ 2024 נועם כהן, ‏"דימוי מהקבלה": במאי הקליפ של "הוריקן" עם הצצה אל מאחורי הקלעים, באתר ‏מאקו‏, 21 במרץ 2024 איתי יעקב, מסר בבגדים? סימנים ל-7 באוקטובר בקליפ של עדן גולן לאירוויזיון, באתר ynet, 17 במרץ 2024 מורן טרנטו מלר, ‏"הוריקן" ועדן גולן הולכים להצליח בגדול באירוויזיון - ואנחנו גילינו למה, באתר מעריב אונליין, 11 במרץ 2024 אבישי סלע, אירופה אנחנו באים: ההוריקן של עדן גולן לא יעשה לנו פדיחות, באתר טיים אאוט, ‏2024-03-11 "איזה שיר ענק!": אמני ישראל מגיבים לחשיפת "הוריקן" שיישלח לאירוויזיון | ישראל היום, באתר www.israelhayom.co.il, ‏2024-03-11 בן שלו, אין שום דבר ישראלי בשיר שנבחר לאירוויזיון, באתר הארץ, 11 במרץ 2024 הוריקן בלי רוח: שיר קטן ובינוני שאיכשהו עשה צונאמי Dudi Fatimer, Disgraceful Eurovision song: Israel will embarrass itself with 'Hurricane' - opinion, The Jerusalem Post | JPost.com, ‏2024-03-12 (באנגלית) Israel's Eurovision song ranked sixth most streamed entry on Spotify among 2024 contestants, The Jerusalem Post | JPost.com, ‏2024-03-16 (באנגלית) הראל ישראל, רגע אחרי חצי הגמר השני - ישראל מזנקת למקום הרביעי בהימורים - אירוויזיון 2024, באתר EuroMix, ‏2024-05-09 מדיה פורסט - המצעד הישראלי השבועי המצעד הישראלי 23/05/2024, באתר גלגלצ, ‏23 במאי 2024 היטליסט – מצעד המוזיקה של ישראל, ‏12 במרץ 2024 כאן גימל, באירופה אולי הוא הגיע למקום החמישי והמכובד, אבל אצלנו בעשירייה הוריקן כובש את המקום הראשון! 🧡, באתר אינסטגרם, ‏16 במאי 2024 איגוד תעשיית ההקלטות האוסטרלי, The ARIA Report: Week Commencing 20 May 2024, The ARIA Report, 2024, 1785, עמ' 9 DUTCH SINGLE TIP, Dutch Charts, ‏18 במאי 2024 Official Independent Singles Breakers Chart on 17/5/2024, Official Charts (באנגלית) Official IFPI Charts – Digital Singles Chart (International), web.archive.org, ‏2024-05-22 Official Singles Downloads Chart on 17/5/2024, Official Charts (באנגלית) Official Singles Sales Chart on 17/5/2024, Official Charts (באנגלית) 2024 20-os savaitės klausomiausi (TOP 100), איגוד תעשיית ההקלטות הליטאי Eden Golan – Hurricane, המצעד השווייצרי Veckolista Singlar, vecka 20, סוורייטופליסטן Hurricane, open.spotify.com "Hurricane - Single by Eden Golan". Apple Music (US) (באנגלית אמריקאית). 10 במרץ 2024. נבדק ב-18 במרץ 2024. {{cite web}}: (עזרה)